Rona jaaka badiri ba Lefapha la Bosetšhaba la Botsweretshi le Setso re neetswe didirisiwa tse di farologaneng tsa puso tse di beilweng ka fa tlase ga taolo le tlhokomelo ya rona.
Go ya ka Molao wa Tsamaiso ya Madi a Setšhaba ditlamelo tsa puso di tshwanetse go sirelediwa ka dinako tsotlhe ka jalo re tshwanetse go tsenya tirisong dikgato tsa taolo le go tsaya dikgato tse di tlhokagalang go thibela ditatlhego mo ntlheng e.
Nngwe ya dikgato tse tsa taolo ke tsenyotirisong ya dikgato tsa tshireletso jaaka phuruphutso ya dithoto tsotlhe tsa mabogo, dirori kgotsa merwalo.
Molao 53 wa Taolo ya Phitlhelelo go Dikago tsa Setšhaba le Dirori, wa 1985 o letlelela batlhankedi ba tshireletso go tsaya kgato go ya ka karolo 2 ya Molao 53 wa 1985 (jaaka go dira diphuruphutso, go kganelwa botseno kgotsa botso jj). [Tsweetswee lebelela dikitsiso tse di beilweng mo dikagong tsa rona].
Go tlamela tshedimosetso e nngwe mabapi le ditlhokego tsa tshireletso, katiso ya temoso e tlile go tlamelwa badiri botlhe ka di 4 le di 8 Diphalane 2004.
Ke nnete gape gore mokgwa wa tshireletso o tlhola kgoreletso. Mo ntlheng e tirisano le kutlwisiso ya badiri botlhe e tla itumelelwa. Tsweetswee lokologa go ikopanya le Rre Van Rooyen fa sengwe se se ka ga dikgato tsa rona tsa tshireletso le dithulaganyo se sa tlhaloganyege.